EkBass/fiwiki-20250220-pages-articles huggingface dataset:
Kvanttimekaaninen tila

Kvanttimekaniikassa kvanttimekaaninen tila sisältää kaiken havaittavissa olevan tiedon systeemin tilasta. Tiloja voidaan kuvailla tiheysmatriisin avulla. Tiloja on karkeasti jakaen kahdenlaisia: puhtaita ja sekoitettuja tiloja. Puhdas tila on tila joka voidaan esittää yhdellä yksittäisellä aaltofunktiolla. Aaltofunktio voi tällöin olla superpositiossa jonkin valitun kannan kantavektoreista. Esimerkiksi bra-ket merkintätavan avulla lausuttuna aaltofunktio voi olla tilassa |\psi_p\rangle = \sum_i c_i |i\rangle, jossa |i\rangle ovat valitun kannan kantavektoreita. Tällöin kyseisen puhtaan tilan tiheysmatriisi on muotoa \rho_{\rm puhdas} = |\psi_p \rangle \langle \psi_p|. Tiheysmatriisin matriisiesityksessä komponentti i,j on tällöin muotoa \rho_{i,j} = \langle i | \rho | j \rangle = c_i^* c_j. Sekoitettu tila on summa puhtaista tiloista eli sen tiheysmatriisi on muotoa \rho_{\rm sekoitettu} = \sum_p w_p |\psi_p \rangle \langle \psi_p|. Puhtaan ja sekoitetun tilan käsitteitä käytetään mm. dekoherenssin kuvaamiseen. Suljetun kvanttisysteemin puhtaan tilan kvanttimekaaninen aikakehitys säilyttää tilan puhtauden. Sen sijaan vuorovaikutus ympäristöön voi aikaansaada puhtaasta tilasta sekoitetun. Luokka:Kvanttimekaniikka
Reoviridae

Reoviridae eli Reovirukset on kaksijuosteisten RNA-virusten heimo, joka voi vaikuttaa ruoansulatuskanavaan ja hengityselimistöön. Reoviruksilla on segmentoitunutta kaksijuosteista RNA:ta (dsRNA) sisältävät genomit. Heimon nimi tulee englanninkielisestä fraasista respiratory enteric orphan viruses. Englanninkielinen termi "orphan virus" tarkoittaa virusta, johon ei ole yhdistetty yksikään tunnettu tauti. Alkuperäinen nimi on vieläkin käytössä, vaikka nykyään jotkin reovirukset on yhdistetty tiettyin tauteihin, esimerkiksi rotavirukseen. Vaikka reovirustartunnat ovat vähäoireisia, ne ovat ihmisillä kuitenkin aika yleisiä. Virus on helposti löydettävissä ulosteista. Sen lisäksi sitä voi löytää nielu- tai nenäerityksistä, virtsasta, aivo- selkäydinnesteestä tai verestä. Siitä huolimatta, että reovirukset ovat helposti löydettävissä kliinisistä näytteistä, niiden rooli ihmisten taudeissa tai hoidoissa ei ole varma. == Lähteet == == Aiheesta muualla == * Laji.fi: Reoviridae * Viralzone: Reoviridae * ICTV: Reoviridae * Description of plant viruses: Reoviridae * National Center for Biotechnology Information (NCBI): Reoviridae, taxonomy Luokka:RNA-virukset
Beşiktaş JK (koripallo)

Beşiktaş JK on turkkilainen koripalloseura ja osa samannimistä yleisseuraa. Seuran miesten joukkue on tunnettu myös sponsorinimillä Beşiktaş Cola Turka (2005–2011), Beşiktaş Milangaz (2011–2012), Beşiktaş İntegral Forex (2013–2015), Beşiktaş Sompo Japan (2015–2016) ja Beşiktaş Aygaz (2016–). == Historia == Beşiktaş-yleisseura perustettiin vuonna 1903 ja sen koripallojaosto vuonna 1933. Seuran miesten edustusjoukkue voitti ensimmäisen Turkin-mestaruutensa vuonna 1975. Turkin cupin joukkue voitti vuonna 1987. Vuonna 1997 seura putosi korkeimmalta tasolta oltuaan 13:s. Taustalla olivat osin taloudelliset vaikeudet. Beşiktaş nousi kuitenkin pian takaisin korkeimmalle sarjatasolle ja 2010-luvulla seura voitti muun muassa toisen kerran Turkin mestaruuden. == Saavutukset == * Turkin-mestaruus ** Mestari (2): 1975, 2012 * Turkin cup ** Mestari (1): 2012 * EuroChallenge ** Mestari (1): 2012 * Turkin supercup ** Mestari (1): 2012 == Aiheesta muualla == * Virallinen kotisivu * Joukkue Eurocupin sivuilla * Tilastot Luokka:Turkkilaiset koripalloseurat Luokka:Istanbulin urheilu Luokka:Vuonna 1933 perustetut urheiluseurat
Humayun Abdulali

Humayun Abdulali (19. toukokuuta 1914 Kobe, Japani − 3. kesäkuuta 2001 Mumbai, Intia) oli intialainen lintutieteilijä. Abdulali opiskeli St Xavierin collegessa Bombayssa. Hän keräsi linnunmunia ja lintujen nahkoja Bombayn ympäristöstä ja julkaisi yhdessä Salim Alin kanssa kuusiosaisen kirjoituksen Birds of Bombay and Salsette Bombayn luonnonhistoriallisen seuran julkaisuissa (Journal of the Bombay Natural History Society, BNHS) vuosina 1936–1939. Kaikkiaan hän julkaisi 348 artikkelia ja hänen mittavin saavutuksensa oli BNHS:n kokoelmien luettelointi. Hänet valittiin BNHS:n kunniasihteeriksi vuosiksi 1949–1961. Hän johti kahta tutkimusretkeä Andamaaneille ja Nikobaareille 1964 ja 1966. Hän oli perustamassa Borivlin kansallispuistoa ja hänen työnsä ansiosta Intian hallitus laati rajoituksia sammakonjalkojen vientiin. Abdulali nimesi linnuista viherkeisarikyyhkyn (Ducula aenea) alalajin andamanica ja andamaanienhaukkapöllön (Ninox affinis) alalajin rexpimenti. Hänen kunniakseen on nimetty uusi sammakkolaji Nyctibatrachus humayuni. Lintutieteilijä Salim Ali oli hänen serkkunsa. == Lähteet == Luokka:Intialaiset ornitologit Luokka:Vuonna 1914 syntyneet Luokka:Vuonna 2001 kuolleet
Oulaisten kaupunginvaltuusto

Oulaisten kaupunginvaltuusto on Oulaisten kaupungin asioista päättävä elin. Valtuustossa on 27 paikkaa. Oulaisten kaupunginvaltuuston puheenjohtajana toimii Kai Pajala. Vuoden 2021 kuntavaaleissa suurin puolue oli keskusta, joka sai 12 paikkaa. Seuraavaksi suurimmat olivat perussuomalaiset ja kristillisdemokraatit (4 paikkaa), kokoomus ja SDP (3 paikkaa) ja vasemmistoliitto (1 paikka). Äänestysprosentti oli 56,6 %. == Lähteet == Kaupunginvaltuusto Luokka:Suomen kaupunginvaltuustot
Muotiala

Muotiala on kaupunginosa Tampereella. Sen naapurikaupunginosat ovat Jokipohja, Nekala, Vuohenoja, Korkinmäki ja Turtola. Muotialaan on rakennettu vuodesta 2007 lähtien asuintaloja niin paljon, että lähes kaikki alueen niityt ovat kadonneet. Vuosien 2005 ja 2011 välillä asukasluku on kasvanut 376:sta 1 476:een. Alueella on ennen sijainnut kolme taloa: Muotiala, Penttilä ja Hurinki. Näistä vain Muotiala on enää asuinkäytössä. Penttilä purettiin taimiston rakennuksen yhteydessä. Nykyään paikalla sijaitsee Muotialatalo. == Hurinki == Huringin talo sijaitsi Muotialantien ja Hallilantien risteyksessä. Nykyään se on Steinerkoulun käytössä. ==Lähteet== Luokka:Tampereen tilastoalueet Luokka:Tampereen kaupunginosat Luokka:Muotiala (suunnittelualue)
Mestian piirikunta

Mestian piirikunta () on piirikunta Samegrelo ja Zemo Svanetin hallintoalueella Georgian länsiosassa. Piirikunnassa asui vuoden 2014 väestönlaskennan mukaan 9 316 asukasta ja sen pinta-ala on 3 044,5 neliökilometriä. Mestian alue kuuluu historiallisesti ylempään (zemo) Svanetiaan ja se on svanien kulttuurin sydän. Piirikunnan keskus on Mestian kaupunkityyppinen taajama. Alue on vuoristoinen ja eristäytynyt. Ensimmäinen tie Mestian kaupunkiin rakennettiin vasta vuonna 1935.Mestia (Svanetia, Georgia) Mestian piirikunta rajautuu pohjoisessa Venäjään, etelässä Lentekhin, Tškhorotsqun ja Tsalendžikhan piirikuntiin ja lännessä Abhasiaan. Yksi Kaukasuksen merkittävimmistä huipuista, Ušba, kohoaa piirikunnan pohjoisrajalla. Enguri-joki virtaa piirikunnan läpi. == Lähteet == ==Aiheesta muualla== Luokka:Georgian piirikunnat
Oulaisten jäähalli

Oulaisten jäähalli (Oula Areena, mainosnimiltään Raita Sport Areena ja Prorink Areena) on Oulaisissa sijaitseva jäähalli, jossa Cobrat pelaavat kotiottelunsa. Jäähalli rakennettiin vuonna 2000, jolloin sen nimi oli Prorink Areena. Luokka:Oulaisten rakennukset ja rakennelmat Luokka:Suomen jäähallit
Mtskhetan piirikunta

Mtskhetan piirikunta () on piirikunta Mtskheta-Mtianetin hallintoalueella Georgiassa. Piirikunnassa on noin 47 711 asukasta (vuonna 2014) ja sen pinta- ala on 806 neliökilometriä. Sen keskuksena toimii Mtskhetan kaupunki, jossa asuu yli 7 940 henkeä. Piirikunta sijaitsee hallintoalueensa eteläosassa aivan Georgian pääkaupungin Tbilisin pohjoispuolella. Mtkvari-joki kulkee piirikunnan läpi ja Aragvi-joki yhtyy siihen Mtskhetan kaupungissa. Myös Tbilisin ja Georgian länsiosan välinen päätie ja -rata kulkevat piirikunnan kautta. == Lähteet == == Aiheesta muualla == Luokka:Georgian piirikunnat Luokka:Mtskheta-Mtianeti
Diane English

Diane English (s. 18. toukokuuta 1948 Buffalo, New York, Yhdysvallat) on yhdysvaltalainen elokuvaohjaaja, käsikirjoittaja ja televisiotuottaja. Hänet tunnetaan parhaiten luomastaan tilannekomediasarjasta Murphy Brown, josta hän voitti kolme Emmy-palkintoa vuonna 1989. Vuonna 2007 hän ohjasi ensimmäisen elokuvansa, Naiset. == Aiheesta muualla == * Luokka:Yhdysvaltalaiset televisiokäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset televisiotuottajat Luokka:Vuonna 1948 syntyneet Luokka:Elävät henkilöt
Wangjing

Wangjing () on merkittävä asuinalue Chaoyangin kaupunginosassa, Koillis- Pekingissä. Alueelle on rakennettu lukuisia korkeita asuinrakennuksia 1990-luvun puolivälistä lähtien, ja se pyrkii laajentumaan jatkuvasti. Alueella on myös hyvin paljon eteläkorealaisia maahanmuuttajia, joten aluetta saatetaan kutsua myös Pekingin Koreatowniksi. Korealaisten määrä näkyykin katukuvassa lukuisina korealaisina ravintoloina sekä kaksikielisinä mainoksina. Alue on neljännen ja viidennen kehätien välissä, joten sillä on laajat bussiyhteydet ja alueelle kulkee myös Pekingin metron 13. linja. Metroasema on kuitenkin rakennettu kauas Wangjingin keskustasta, mikä on lisännyt taksien, mopotaksien ja rikšojen määrää asukkaiden matkustaessa metroasemalle ja takaisin. Luokka:Peking Luokka:Kiinan kuntatason alueet
Barry Jackson

Barry Jackson (29. maaliskuuta 1938 Birmingham – 5. joulukuuta 2013) oli brittiläinen näyttelijä. Hänet tunnettiin parhaiten televisiosarjasta Midsomerin murhat, jossa hän näytteli tohtori Bullardia. Hän näytteli myös televisiosarjoissa The Bill, Holby City, Sydämen asialla, Komisario Frost, Lovejoy ja Doctor Who sekä elokuvassa Wimbledon. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1938 syntyneet Luokka:Vuonna 2013 kuolleet
Badaling

Badaling () on Kiinan muurin suosituin osa, joka sijaitsee Yanqingin piirikunnassa, maanteitse noin 70 km Pekingin kantakaupungista luoteeseen. Tämä osa muurista rakennettiin Ming-dynastian aikakaudella noin vuonna 1505. Muurin Badalingin osuus on pituudeltaan 7,6 kilometriä. Sen yhteydessä on vartioasema, joka kuvastaa kohdan strategista merkitystä. Badalingin korkein kohta on Beibalou, joka on noin 1 015 metriä merenpinnan yläpuolella. Badalingin osuus on entisöity huolella ja vuonna 1957 se avattiin turisteille ensimmäisenä osana koko muurista. Vuonna 1988 Kiinan muuri lisättiin osaksi Unescon maailmanperintöluetteloon, joka lisäsi myös Badalingin tunnettavuutta. Muurin ympäröivää aluetta on kehitetty matkailijoita palvelevaksi rakentamalla sinne hotelleja, ravintoloita ja köysirata. Badalingin osuus muurista on varsin helposti käveltävissä, ja osaan muurista pääsee tutustumaan myös pyörätuolilla. Badaling on Kiinan muurin ruuhkaisin osa. Vuosittain siellä käy miljoonia matkailijoita. Kiinalaiset matkailijat ruuhkauttavat muurin erityisesti kansallisina lomapäivinä lokakuun alussa (1.–7.10.) ja toukokuun alussa (1.–3.5.). Myös kiinalaisten nuorten loma-aikaan heinä-elokuussa muurilla on vilkasta. Badalingin muuriin tutustumiseen vaadittava lippu sisältää pääsyn myös Kiinan muurin museoon (). Badalingiin pääsee Pekingistä yleisellä bussilla (linjat 877, 919 ja 880 Deshmengin bussiasemalta) tai turistibusseilla tai opastetuilla matkoilla. On mainintoja valebusseista, jotka vievät matkustajia Badalingin sijaan turistimyymälöihin tai esimerkiksi Shuiguaniin (muurin viereinen osa). Aivan muurin lähelle Badalingiin pääsee myös S2-sarjan junilla, sillä Kiinan rautatiet liikennöi junalla Pekingin rautatieasemalta (Pekingin pohjoinen rautatieasema) Badalingin rautatieasemalle (); Badaling on Peking–Baotou-radan väliasema. Seudulle johtaa myös G6, eli (maksullisen) Peging–Tiibet-moottoritien (Jing-Zang) alkuosa, joka aikoinaan tunnettiin nimellä Badalingin moottoritie. Ainakin turistikierroksilla on melko suosittua yhdistää Badalingin päiväretkeen tutustuminen Chang Lingin ja Ming-dynastian keisari Yonglen hautaholveihin. Se on osa Ming- ja Qing-dynastioiden keisarilliset haudat -nimellä tunnettua maailmanperintöluettelon kohdetta. Große Mauer - panoramio.jpg| 2014.08.19.093746 Great Wall Badaling.jpg|Elokuun ruuhkaa. Chinesische- mauer.jpg| Great Wall 019.jpg| Gran Muralla Xinesa.jpg| Greatwall badaling2.jpg| Muuria utuisena päivänä; heikompikuntoisempi muurin osa. Badaling Railway Station 01.jpg|Juna Badalingin rautatieasemalla. Great Wall of China and Badaling Expressway.jpg|Kiinan muuria ja G6-moottoritietä (entinen Badalingin moottoritie) Badalingin kohdalla. == Lähteet == == Aiheesta muualla == * Badaling – chinaa2z.com Luokka:Pekingin rakennukset ja rakennelmat
Richard Francis-Bruce

Richard Francis-Bruce (s. 12. joulukuuta 1948 Sydney, Uusi Etelä-Wales, Australia) on australialainen elokuvaleikkaaja. Hän on ollut kolmesti ehdolla parhaan leikkauksen Oscar-palkintoon, elokuvista Air Force One, Seitsemän ja Rita Hayworth – avain pakoon. Hän on leikannut myös elokuvan Harry Potter ja viisasten kivi. == Aiheesta muualla == * Luokka:Australialaiset elokuvaleikkaajat Luokka:Vuonna 1948 syntyneet Luokka:Elävät henkilöt
Jóhanna Guðrún Jónsdóttir

Jóhanna Guðrún Jónsdóttir (s. 16. lokakuuta 1990 Kööpenhamina, Tanska), tunnetaan paremmin nimellä Yohanna, on islantilainen laulaja, joka edusti Islantia vuoden 2009 Eurovision laulukilpailussa kappaleella ”Is It True?”. Hän sijoittui kilpailussa toiseksi 218 pisteellä jääden ennätyksellisen 169 pisteen päähän voittajasta. == Taustaa == Yohanna syntyi Kööpenhaminassa, mutta muutti kaksivuotiaana Hafnarfjörðuriin, Islantiin. Hän aloitti esiintymisen ollessaan yhdeksän ja työskenteli Broadway-teatterissa ennen osallistumistaan vuoden 2009 euroviisuihin, missä hän sijoittui toiseksi 218 pisteellä. Yohannan Euroviisuissa esittämä kappale ”Is It True?” oli yksi iTunesin ladatuimpia kappaleita yhdessä Norjan voittokappaleen ”Fairytale” kanssa. Yohannan esikoisalbumi Butterflies and Elvis julkaistiin Islannissa ja Ruotsissa vuonna 2008, ja siltä ensimmäisenä julkaistu single oli ”Miss You”. ==Diskografia== ===Albumit=== * Butterflies and Elvis (2008) === Singlet === * Is It True? (2009) * Miss You (2009) == Lähteet == == Aiheesta muualla == * Virallinen nettisivu * * Yohanna Twitterissä Luokka:Islannin euroviisuedustajat Luokka:Islantilaiset laulajat Luokka:Vuoden 2009 euroviisuedustajat Luokka:Vuonna 1990 syntyneet Luokka:Elävät henkilöt
GOS

gOS oli Ubuntu 8.04 LTS:ään perustuva Linux-pohjainen tietokoneen käyttöjärjestelmä, jota on pyritty sovittamaan vähätehoisille tietokoneille ja Googlen kanssa verkossa käytettäväksi. Nimitys gOS tarkoittaa good Operating System:iä (suom. hyvä käyttöjärjestelmä). Käyttöjärjestelmää on käytetty muun muassa Yhdysvalloissa vähätehoisten Wal-Mart:ssa myytävien noin 200 Yhdysvaltain dollarin hintaisten pöytätietokoneiden ensiasennuskäyttöjärjestelmänä. Käyttöjärjestelmä gOS 3.0:n lisäksi on tuotettu gOS 3.1 Gadgets (Pienohjelmat), jossa on Googlen käyttäjätunnukseen liittyvien ohjelmien linkit etusivulla. Luokka:Linux-jakelupaketit Luokka:Ubuntun johdannaiset
Kailo

Kailo on Naantalissa Naantalinaukolla sijaitseva saari, jossa sijaitsee Muumimaailma ja sen yhteydessä Emma-teatteri sekä muussa osassa saarta kaupunkilaisten virkistysalueita. Kailon omistaa Naantalin kaupunki, ja pääosin se on vuokrattu elämyspuisto Muumimaailma Oy:lle . Saareen johtaa 250-metrinen ponttonisilta Naantalin vanhastakaupungista, Ailostenniemestä. Suomen tasavallan presidentin kesäasunto Kultaranta sijaitsee 500 metriä Kailosta lounaaseen. == Maantiede == Kailo on Naantalin kaupungin ulkoilusaari, ja noin kolmannes sen pinta-alasta on vapaasti käytettävissä. Saaressa on muun muassa uimaranta, yleisösauna, grillauspaikka, kaksi tenniskenttää sekä lentopallokenttä. Talvisin vapaa liikkuminen on sallittua myös Muumimaailman alueella. Kailoa reunustaa sen eteläreunassa kalliojyrkänne, minkä lisäksi keskiosassa on erillinen kallioalue. Pohjoisessa taas on kallioinen niemi, joka on kaupungin hallinnassa. Saaren metsät ovat keskeisiltä osin kalliomännikköä ja katajikkoa, mutta pohjoisosassa on lisäksi kangasmetsää. Rannoilla on rantajyrkänteiden lisäksi sileitä rantakallioita, hiekkaisia uimarantoja ja ruovikoita.Kailo. Saari Naantalin kainalossa. s. 6, 12. == Historia == Kailon saari on ollut 1400-luvulta Naantalin seurakunnan ja sen edeltäjien omistuksessa. Saaren lähistöltä pyydettiin kalaa, ja sen kirsikkametsät tunnettiin laajalti Naantalissa. Kailossa on asunut muun muassa useita pappilan torppareita, joista viimeinen muutti saarelta pois vuonna 1932. Seurakunta otti tämän jälkeen saaren oman käyttöönsä, ja Kailossa pidettiin 1960-luvulta alkaen rippileirejä. Torppareiden viljelemät pellot muuttuivat vähitellen niityiksi.Kailo. Saari Naantalin kainalossa. s. 4–5, 20–21, 26. Vuonna 1977 tehtiin vaihtokauppa, jossa kaupunki sai saaren itselleen seurakunnalta. Kaupunki alkoi kehittää saarta virkistysalueeksi ja rakennutti sinne saunarakennuksen, uimarannan, kesäteatterin ja tenniskentän. Vuonna 1978 valmistui kiinteä liikenneyhteys ponttonisillan muodossa ja kunnallisen vesihuoltoverkoston piirissä Kailo on ollut 1970-luvulta lähtien. Naantalin teatteri esitti kesäteatteria Kailon saaren näyttämöllä 1980-luvun alkupuolelta Muumimaailman tuloon saakka. Muumimaailma alkoi toimia saarella vuonna 1993, minkä jälkeen sinne on rakennettu lukuisia rakennuksia. Vuonna 2000 aiempi puinen ponttonisilta korvattiin nykyisellä betonisella, koska olemassa oleva silta osoittautui liian ahtaaksi huoltoliikenteelle. Sittemmin Muumimaailman tila Kailossa on jäänyt riittämättömäksi ja sen laajenemistarpeet ovat olleet Naantalissa esillä aika ajoin. Esimerkiksi vuonna 2009 Muumimaailmalla oli Kailossa rakennusoikeutta jäljellä vain 50 neliömetriä. Naantalin kaupunki haluaa kuitenkin säilyttää osan Kailon saaresta avoimena virkistys- ja liikunta-alueena kaupunkilaisille. Vuonna 2017 Naantalin kaupunki ja Muumimaailma Oy neuvottelivat uusista yhteistyö- ja vuokrasopimuksista joka mahdollistaa mm. laajentumisen Kailon saarelta varattaville alueille sekä Nunnakadulle. == Lähteet == * === Viitteet === == Aiheesta muualla == * * * Luokka:Naantalin saaret
José Cardoso Sobrinho

José Cardoso Sobrinho (s. 30. kesäkuuta 1933) on katolisen kirkon brasilialainen pappi. Hän kuuluu karmeliittoihin. Hän sai vihkimyksensä papiksi 28. huhtikuuta 1957 ja piispaksi 27. toukokuuta 1979. Hänestä tuli vuonna 1979 Paracatun hiippakunnan piispa Minas Geraisin osavaltiossa. Vuodesta 1985 hän on toiminut Olindan ja Recifen arkkihiippakunnan arkkipiispana Pernambucossa. Häntä edelsi Olindassa ja Recifessä Helder Pessoa Câmara. Vuonna 2009 Cardoso Sobrinho nousi kansainvälisiin otsikoihin ekskommunikoituaan isäpuolen pitkään hyväksikäyttämälle 9-vuotiaalle tytölle abortin tehneet lääkärit sekä tytön äidin. Lääkäreillä oli lain takaama oikeus tekoonsa, sillä he katsoivat, että raskaus oli sekä alkanut raiskauksesta että terveysvaara. Cardoso Sobrinho puolustautui väittämällä, että Jumalan laki on maallisten lakien yläpuolella ja että Jumalan lain kanssa ristiriidassa oleva maallinen laki on arvoton.Brazil Catholic Church Excommunicates Doctors Who Did Abortion on Little Girl Itse katolisena Brasilian presidentti Luiz Inácio Lula da Silva kertoi olevansa hyvin pahoillaan Cardoso Sobrinhon konservatiivisesta asenteesta.Brasilian hallitus ja katolinen kirkko kiistelevät 9-vuotiaan abortista == Lähteet == == Aiheesta muualla == * Catholic-hierarchy.org: Archbishop José Cardoso Sobrinho, O. Carm. Cardoso Sobrinho, Jose Cardoso Sobrinho, Jose Cardoso Sobrinho, Jose Cardoso Sobrinho, Jose
Dalamar

Dalamar on Dragonlance-kirjasarjassa esiintyvä fiktiivinen hahmo. Dalamar on Silvanestin Haltia. Hänet karkotettiin Silvanestista harjoittamansa magian vuoksi, joka on Silvanestin Haltiakunnassa luvallista vain yläluokalle. Dalamar on käynyt tornin kokeessa, josta hänellä on todistuksenaan päällään oleva mustakaapu, mikä paljastaa hänet Nuitarin palvelijaksi. == Raistlinin oppilaana == Dalamar lähetettiin alun perin vakoilemaan Raistlin Majerea, sillä Velhojenneuvoston johtaja Par-Salian sai vihiä Raistlinin pyrkimyksistä mennä menneisyyteen, ja kukistaa Fistandatilus. Raistlin haavoittaa häntä vakavasti ennen lähtöään. Raistlinin lähdön jälkeen, hän ilmoittaa Velhojenneuvostolle Raistlinin lähdöstä ja alkaa pohtia suunnitelmaa, jolla Raistlinin saisi pysäytettyä. Dalamar melkein kuolee Raistlinin siskon, Kitiaran hyökätessä hänen kimppuunsa. Luokka:Dragonlance Luokka:Kuvitteelliset maagikot Luokka:Fantasiakirjallisuuden henkilöhahmot en:List of Dragonlance characters#Dalamar
Jobie Dajka

Jobie Dajka (11. joulukuuta 1981 Bourke, Uusi Etelä-Wales, Australia – 7. huhtikuuta 2009 Adelaide, Etelä-Australia) oli australialainen ratapyöräilijä. Dajka saavutti ratapyöräilyn junioreiden MM-kilpailuissa 1998 hopeaa joukkuesprintissä. Vuoden 1999 kisoissa hän sai kultaa eräajossa ja joukkuesprintissä sekä pronssia kilometrin aika-ajossa. Dajka sai ensimmäisen aikuisten arvokisamitalinsa kuuluttuaan Australian hopeajoukkueeseen Antwerpenin MM-kilpailujen joukkuesprintissä 2001. Samana vuonna hän voitti keirin-ajon maailmancup-osakilpailun Ipohissa. Ballerupin MM-kilpailuissa 2002 hän voitti kultaa keirinissä ja sai hopeaa eräajossa ja joukkuesprintissä. Manchesterin kansainyhteisön kisoissa hän saavutti kultaa joukkuesprintissä ja pronssia eräajossa. Stuttgartin MM-kilpailuissa 2003 hän sijoittui toiseksi eräajossa ja keirinissä. Vuonna 2004 Dajka voitti keirinin maailmancup- osakilpailun Sydneyssä. Häntä ei kuitenkaan valittu Australian joukkueeseen Ateenan olympialaisiin valehtelun vuoksi. Hän ei ollut kertonut käynnissä olleissa dopingtutkimuksissa ottaneensa vitamiinia ruiskeena. Dajkaa ei varsinaisesti epäilty dopingista, mutta olympiajoukkueesta putoaminen oli hänelle niin kova isku, että hän sairastui masennukseen ja alkoholismiin. Dajka teki paluun maajoukkueeseen 2005. Hän voitti eräajon Australian mestaruuden ja saavutti samassa lajissa pronssia Los Angelesin MM- kilpailuissa. Hän sai kuitenkin kolmen vuoden kilpailukiellon hyökättyään Australian maajoukkueen päävalmentajan Martin Barrasin kimppuun. Rangaistus lyhennettiin sittemmin vuoden mittaiseksi. Dajka löydettiin kuolleena kotoaan 7. huhtikuuta 2009. Poliisin mukaan kuolemaan ei liittynyt epäselvyyksiä. == Lähteet == *Pyöräilyn maailmanmestari löytyi kuolleena Helsingin Sanomat 8.4.2009 Viitattu 9.4.2009 *Profiili www.cyclingwebsite.net-sivustolla Luokka:Australialaiset ratapyöräilijät Luokka:Vuonna 1981 syntyneet Luokka:Vuonna 2009 kuolleet
Svitlana Loboda

Svitlana Serhijivna Loboda (, , s. 18. lokakuuta 1982 Kiova) on ukrainalainen poplaulaja. Loboda valittiin vuonna 2004 Nu Virgos -yhtyeeseen (myöhemmin VIA Gra). Loppuvuodesta hän kuitenkin lähti soolouralle ja julkaisi ensimmäisen levynsä oman levynsä marraskuussa 2005. Hän edusti Ukrainaa Eurovision laulukilpailussa 2009 kappaleella ”Be My Valentine! (Anti-Crisis Girl)”. Kilpailun finaalissa hän sijoittui kahdenneksitoista 76 pisteellä. ==Albumit== *Ты не забудешь (2005) *Чёрный ангел (2006) *Постой, муЩина! (2007) *Не ма4о (2008) *F*сk the Macho (2008) ==Singlet== *Чёрно-белая зима (2004) *Я забуду тебя (2005) *Ты не забудешь (2005) *Чёрный ангел (2006) *Постой, МуЩина! (2006) *МегаMix (2006) *Мишка, гадкий мальчишка! (2007) *Счастье (2007) *Не ма4о (2008) *За что? (2008) *By Your side (2008) *Be My Valentine! (Anti- Crisis Girl) (2009) *Парень, ты ниче (2009) *Сердце бьется (2010) *Революция (2010) *Спасибо (2011) *На Свете (2011) *Облака (2012) *What about U (2012) *40 градусов (2012) *Moloko (2020) ==Lähteet== ==Aiheesta muualla== *Svetlana Lobodan virallinen sivusto Luokka:Ukrainalaiset laulajat Luokka:Ukrainan euroviisuedustajat Luokka:Vuoden 2009 euroviisuedustajat Luokka:Vuonna 1982 syntyneet Luokka:Elävät henkilöt
Stephen Wiltshire

Stephen Wiltshire (s. 24. huhtikuuta 1974 Lontoo, Englanti) on arkkitehtuuriin erikoistunut taiteilija, joka on diagnosoitu autistiksi. Wiltshire syntyi Lontoossa, mutta hänen vanhempansa ovat Karibialta. Hänellä on erikoinen kyky piirtää kaupunkimaisemia vain lyhyen kertakatselun jälkeen. Hän on savant, yksi noin sadasta erityislahjakkaasta autistista.[Tiededokumentti: Ihmiskamera YLE Teema Torstai 9.4.2009 klo 21.00–21.45] ==Lapsuus== Wiltshire ei puhunut varhaislapsuudessa, ja kolmevuotiaana hänellä diagnosoitiin Kannerin oireyhtymä. Hänen isänsä kuoli samana vuonna moottoripyöräonnettomuudessa. Viisivuotiaana Stephen meni lontoolaiseen Queensmillin kouluun, jossa hänen kiinnostuksensa piirtämiseen tuli ilmi. Hän alkoi ilmaista itseään piirtämällä. Kahdeksanvuotiaana hän alkoi piirtää kuvitteellisia maanjäristyksen jälkeisiä kaupunkimaisemia ja autoja. Opettajat alkoivat kannustaa Wiltshirea piirtämisessä, ja heidän avullaan hän vähitellen yhdeksänvuotiaana oppi puhumaan. Kymmenvuotiaana hän piirsi sarjan Lontoon maamerkkejä, yhden kutakin kirjainta kohti, ja nimitti sen "Lontoon aakkosiksi". Vuonna 1987 Wiltshire oli mukana BBC:n ohjelmassa The Foolish Wise Ones. Kokoelma hänen töitään julkaistiin samana vuonna nimellä Drawings. Wiltshire voi katsoa kohdetta kerran ja piirtää siitä sitten hyvin tarkan ja yksityiskohtaisen kuvan. Hän on piirtänyt koko Lontoon keskustan tehtyään helikopterimatkan sen yllä. Hän tekee myös kuvitteellisia maisemia, kuten piirroksen St. Paulin katedraalista liekkien keskellä. Vuonna 2003 hänen töistään järjestettiin retrospektiivinen näyttely Orleans House -galleriassa Twickenhamissa Lontoossa. Wiltshiren työstä on tehty useita televisiodokumentteja. Neurologi Oliver Sacks on kirjoittanut hänestä luvun "Prodigies" kirjassaan An Anthropologist on Mars. Wiltshiren piirustuksista julkaistuja kirjoja ovat Drawings (1987), Cities (1989), Floating Cities (1991) ja Stephen Wiltshire's American Dream (1993). Vuosina 1995–1998 Wiltshire opiskeli lontoolaisessa taidekoulussa City and Guilds of London Art SchoolEducation details at www.stephenwiltshire.co.uk Lambethissa Etelä- Lontoossa. Toukokuussa 2005 Wiltshire teki pisimmän panoraamatyönsä ulkomuistista Tokiossa, jossa hän piirsi kymmenmetriselle kankaalle seitsemän päivää tehtyään lyhyen helikopterilennon kaupungin yläpuolella. Hän on sittemmin kiertänyt piirtämässä eri puolilla maailmaa."Stephen el memorioso" El Pais, 5.2.2008 Vuonna 2006 Stephen Wiltshire palkittiin kunniamerkillä Member of the Order of the British Empire taiteen hyväksi tekemästään työstä. Hän avasi syyskuussa 2006 oman gallerian Lontoon Pall Mallin varrella olevassa Royal Opera Arcadessa. ==Lähteet== ==Aiheesta muualla== * Stephen Wiltshire's site * Detailed Biography * The 5 meter long panoramic memory drawing of Rome * The 10 meter long panoramic memory drawing of Tokyo * Panorama of Dubai, Madrid, Jerusalem and London * * Videos * Virtual tour of Wiltshire's London gallery – BBC Luokka:Brittiläiset taiteilijat Luokka:Savant-lahjakkaat henkilöt Luokka:Vuonna 1974 syntyneet Luokka:Elävät henkilöt
FAIR

Fairness & Accuracy In Reporting (FAIR) on yhdysvaltalainen järjestö, joka analysoi mediaa kriittisesti vasemmistolaisesta näkökulmasta. Vasemmistoaktivisti Jeff Cohen perusti järjestön vuonna 1986 ja sen tukikohta on New Yorkissa. Järjestö kuvailee itseään "sensuurin vastaiseksi" ja kertoo puolustavansa toimittajia, jos heitä pyritään vaientamaan.www.fair.org - What´s FAIR Viitattu 9.4.2009 FAIR tekee yhteistyötä sekä toimittajien että aktivistien kanssa. == Näkemys kunnollisesta journalismista == FAIR:in mukaan kriittinen ja aggressiivinen media on elintärkeä hyvin informoidussa demokratiassa. Ongelmaksi muodostuu FAIR:in mukaan valtavirtamedian hampaattomuus politiikan ja talouden vallanpitäjiä kohtaan, joita median tulisi tarkkailla.www.fair.org - What´s Wrong With The News? Viitattu 31.1.2014 FAIR:in mukaan näkökulmien määrä valtavirtamediassa on rajattu. Korporatiivisen median uutisointi mainostulojen kasvattaminen mielessä on järjestön mukaan uhka itsenäiselle journalismille. Tähän haasteeseen vastaamiseksi perustettiin FAIR. Tarkoituksena on vahvistaa itsenäistä ja ei- kaupallista kriittistä journalismia. == Kritiikkiä FAIR:ia kohtaan == Vuonna 1990 New York Timesin Walter Goodman kirjoitti artikkelin FAIR:ista ja Accuracy in Media -järjestöstä. Hänen mukaansa järjestöjen esittämä kritiikki on aina provokatiivista ja tendenssimäistä. Goodmanin mukaan FAIR:in ennakkoluulot keskittyvät lähinnä oikeistoon.New York Times - TV VIEW; Let's Be Frank About Fairness And Accuracy Viitattu 10.9.2009 == Kommentteja FAIR:ista FAIR:n omalta sivustolta== Mainostan FAIR:ia minne tahansa menenkin. Se on yksi tärkeimmistä demokratiaa edistävistä projekteista USA:ssa. —Barbara Ehrenreichwww.fair.org - Journalists, Activists and Scholars Talk About FAIR Viitattu 31.1.2014 Mitä FAIR-yhteisö - ja painotuksen tulisi olla sanassa yhteisö - on saavuttanut näiden vuosien aikana on melko merkittävää. On paljon ihmisiä, ja minä yhtenä heistä, jotka odottavat innolla mitä tuleman pitää, oivaltavia tarkennuksia, informaatiota, yleistä valaistumista, mitä epäilemättä on edessämme. Haluaisin onnitella yhteisöä upeista saavutuksista ja toivon että monet muut tuntevat rohkaisun liittyä tähän laajalti tärkeään työhön. —Noam Chomsky FAIR toimii yksinään, ikään kuin demokraattisen journalismin puolustajana. En voi edes kuvitella mitä tekisimme ilman sitä. —Robert W. McChesney == Lähteet == == Aiheesta muualla == * www.fair.org - viralliset sivut Luokka:Toimittajajärjestöt Luokka:Yhdysvaltalaiset järjestöt
Jimmy Hart

Jimmy Hart (1. tammikuuta 1944 Jackson, Mississippi, Yhdysvallat)Jimmy Hart profileViitattu 20.7.2024 on showpainimanageri ja showpainija. Hän on manageroinut monia kuuluisia painijoita, kuten Hulk Hogania, Jerry "The King" Lawleria, Ted DiBiasea, ja The Honky Tonk Mania. Hänet on valittu vuoden manageriksi 1987 ja 1994.PWI Manager of the YearViitattu 20.7.2024 ==Painijat, joita Hart on manageroinut== * Ox Baker * "Superstar" Billy Graham * The Barbarian * Brutus Beefcake * Dino Bravo * King Kong Bundy * Dungeon of Doom * Daniel Evans * The First Family * Ric Flair * Jerry Flynn * Dory Funk, Jr. * Terry Funk * The Giant * Adrian Adonis * Eddie Gilbert * The Glamour Girls * The Hart Foundation (Bret Hart ja Jim Neidhart) * The Iron Sheik * Hulk Hogan * The Honky Tonk Man * Austin Idol * Masao Ito * Kamala * Konnan * Larry Latham * Jerry Lawler * Lex Luger * Meng * Money Incorporated * Hugh Morrus * The Nasty Boys * The Natural Disasters * The Naturals * The New York Dolls (Rick McGraw ja Troy Graham) * Lanny Poffo * Rhythm & Blues * Jacques Rougeau * Raymond Rougeau * Rick Rude * Kazuo Sakurada * Randy Savage * Kevin Sullivan * Andy Kaufman * Leilani Kai * Kid Kash * Koko B. Ware * Mabel * Big Bubba Rogers * Johnny Grunge * Abdullah the Butcher * Tommy Rich * Dewey Robertson * Super-Steve McColl * Jon Terminator Tamm * Greg "The Hammer" Valentine ==Lähteet== Luokka:Yhdysvaltalaiset showpainijat Luokka:Vuonna 1944 syntyneet Luokka:Elävät henkilöt
Kongon tasavallan jalkapallomaajoukkue

Kongon tasavallan jalkapallomaajoukkue edustaa Kongon tasavaltaa jalkapallon miesten maajoukkuekilpailuissa. Sitä hallinnoi Kongon tasavallan jalkapalloliitto. Kongon tasavallan maajoukkue ei ole selviytynyt kertaakaan MM-kilpailujen lopputurnaukseen. Afrikan-mestaruuskilpailujen lopputurnauksessa joukkue esiintyi ensimmäisen kerran Etiopian kisoissa 1968, jolloin se putosi jatkosta ensimmäisellä kierroksella.African Nations Cup 1968 www.rsssf.com Kamerunin kisoissa 1972 Kongo voitti Afrikan-mestaruuden. Sijoituttuaan alkulohkossaan toiseksi se kukisti välieräottelussa Kamerunin 1–0 ja loppuottelussa Malin 3–2.African Nations Cup 1972 www.rsssf.com Egyptin kisoissa 1974 Kongon tasavalta voitti alkulohkonsa. Välieräottelussa se hävisi Sambialle jatkoajan jälkeen 2–4 ja pronssiottelussa Egyptille 0–4 sijoittuen neljänneksi.African Nations Cup 1974 www.rsssf.com == Maailmanmestaruuskilpailut == *1930–1962 – Ei osallistunut *1966 – FIFA ei hyväksynyt osallistumista *1970 – Ei osallistunut *1974–1978 – Ei selviytynyt kisoihin *1982–1990 – Ei osallistunut *1994–2010 – Ei selviytynyt kisoihin ==Afrikan-mestaruuskilpailut== *1957–1965 – Ei osallistunut *1968 – 1. kierros *1970 – Ei osallistunut *1972 – Mestaruus *1974 – Neljäs sija *1976 – Ei selviytynyt kisoihin *1978 – 1. kierros *1980–1988 – Ei selviytynyt kisoihin *1990 – Ei osallistunut *1992 – Puolivälierät *1994–1998 – Ei selviytynyt kisoihin *2000 – 1. kierros *2002 – 2013 – Ei selviytynyt kisoihin *2015 – Puolivälierät ==Muita saavutuksia== ;CEMAC cupCoupe UDEAC and Coupe de la CEMAC www.rsssf.com :Voitto 2007, toinen 2008, kolmas 2003 ;UDEAC cup :Voitto 1990, toinen 1984, 1985, kolmas 1986, 1988 ;Keski-Afrikan kisatCentral African Games www.rsssf.com :Toinen 1976, 1981, kolmas 1987 == Lähteet == Luokka:Kongon tasavallan urheilu Luokka:Jalkapallomaajoukkueet
Poolo kesäolympialaisissa 1936

Poolo palasi olympialaisten ohjelmaan Berliinin kesäolympialaisissa 1936, jolloin lajia pelattiin 3.-8\. elokuuta. Poolossa ei ollut kisattu olympiatasolla kaksissa edellisissä olympialaisissa, Amsterdamissa vuonna 1928 eikä Los Angelesissa vuonna 1932. Berliinin olympiakisat jäivät myös viimeisiksi olympialaisiksi, joissa poolo oli mukana. ==Mitalistit== Sijoitus Maa Pelaajat 1\. Argentiina Luis Duggan, Roberto Cavanagh, Andrés Gazzotti, Manuel Andrada 2\. Iso-Britannia David Dawnay, Bryan Fowler, Humphrey Guinness, William Hinde 3\. Meksiko Juan Gracia, Julio Mueller, Antonio Nava, Alberto Ramos HUOMIO:KOK:n olympiamitalistitietokanta näyttää mitalisteiksi ainoastaan pelaajat, jotka pelasivat turnauksessa ainakin yhden ottelun. Varamiehiä ei ole listattu mitalistien joukkoon. ==Osallistujat== Jokainen valtio sai osallistua olympialaisten poolokilpailuun lähettämällä yhden, maksimissaan kahdeksan hengen joukkueen. Yhteensä 21 poolonpelaajaa viidestä eri maasta pelasi Berliinin olympiapoolossa ainakin yhden ottelun. Alla olevien joukkueiden pelaajissa mukana myös varamiehet. * Argentiina – 7 pelaajaa * Meksiko – 6 pelaajaa * Saksa – 6 pelaajaa * Unkari – 8 pelaajaa * Iso-Britannia – 6 pelaajaa ==Ottelut== ===Sijoitusottelut=== 3\. elokuuta Iso- Britannia 13 – 11 Meksiko 4\. elokuuta Unkari 8 – 8 Saksa 5\. elokuuta 15 – 5 Meksiko ===Uusinta=== 6\. elokuuta Unkari 16 – 6 Saksa ===Pronssiottelu=== 8\. elokuuta Meksiko 16 – 2 Unkari ===Finaali=== 7\. elokuuta 11 – 0 Iso-Britannia ==Lopputulokset== Sijoitus Maa 1\. Argentiina varamiehet Enrique J. Alberdi Diego Cavanagh Juan Diego Nelson 2\. Iso-Britannia 3\. Meksiko varamiehet Alfinio Flores Miguel Salvagoitia 4\. Unkari * * * Kálmán Bartalis István Bethlen Tivadar Dienes-Öhm Dezső Kovács Imre Szentpály 5\. Saksa * * * Heinrich Amsinck Walter Bartram Arthur Köser Robert Miles Reincke * * * Erich Ottens == Mitalitaulukko == 1 Argentiina 1 0 0 1 2 Iso-Britannia 0 1 0 1 3 Meksiko 0 0 1 1 == Lähteet == *Kansainvälisen olympiakomitean olympiamitalistitietokanta Luokka:Kesäolympialaiset 1936 1936
The War on Democracy

The War on Democracy on palkittuOne World Broadcasting Trust - One World Media Awards Viitattu 10.4.2009 dokumenttielokuva. Se julkaistiin 15. kesäkuuta 2007 Englannissa. Dokumentissa journalisti John Pilger käy läpi Latinalaisen Amerikan poliittista tilannetta ja historiaa. Hän kuvaa elokuvassa Venezuelaa, Chileä ja Boliviaa ja analysoi Yhdysvaltain roolia näiden maiden historiassa. Elokuvassa Pilger esittää Bushin hallinnon yrittäneen kaataa Hugo Chavezin hallinnon tukemalla vallankaappausta vuonna 2002. Lisäksi Pilger analysoi CIA:n roolia Augusto Pinochetin valtaannousussa Chilessä 1973 ja School of the Americasin roolia kuolemanpartioiden kouluttajana ja tukijana Latinalaisen Amerikan eri maissa. Elokuva esitettiin mm. Cannesin ja Glasgown elokuvajuhlilla 2007. ==Lähteet== ==Aiheesta muualla== * The War on Democracy JohnPilger.com -sivulla * The War on Democracy -traileri * The War on Democracy imdb.com:issa * The Empire Reviews Central - The War on Democracy Luokka:Vuoden 2007 dokumenttielokuvat Luokka:Brittiläiset dokumenttielokuvat Luokka:Elokuvat poliitikoista
Karvetin koulu

Karvetin koulu on Naantalissa, Karvetin kaupunginosassa sijaitseva vuonna 1985 valmistunut alakoulu. Koulussa on noin 200 oppilasta, yhdessätoista perusopetusryhmässä. Näin ollen yhdellä luokalla on keskimäärin 18 oppilasta. Karvetin koulussa on myös opetusta erityistä tukea tarvitseville kommunikaatiovaikeuksisille lapsille ja kolme erityisluokanopettajaa jotka ohjaavat pienryhmiä. Koulussa on 511 m² liikuntasali, koripallokenttä ja välittömässä läheisyydessä lämmitettävä tekonurmikenttä. Koulua laajennettiin vuosina 2008-2009, jolloin laajennusosaan tuli uusia luokkatiloja, terveydenhoitajan ja kiinteistönhoitajan tilat sekä tekonurmen käyttäjien pukuhuonetilat. Hankkeen kustannukset olivat 2,8 miljoonaa euroa. Karvetin koulun keittiö valmistaa oman koulun lisäksi Karvetin päiväkodin, Tammiston päiväkodin, Nuhjalan päiväkodin, Isotalontien ryhmäperhepäiväkodin sekä Karvetin varahoitokodin ateriat. Karvetin koululla on järjestetty vuosina 2006 ja 2008 footbagin Suomen-mestaruus-kilpailut sekä vuonna 2004 verkkofootbagin kaksinpelin SM-kisat. == Lähteet == == Aiheesta muualla == * Luokka:Suomen peruskoulut Luokka:Naantalin oppilaitokset
Jim Barry

Jim Barry (s. 7. maaliskuuta 1870 Chicago, Illinois, Yhdysvallat - 4. huhtikuuta 1943 Chicago) oli amerikkalainen kärpässäsrjan ammattinyrkkeilijä. Jim Barry on siitä erikoinen nyrkkeilijä, ettei hänelle kirjattu yhtään tappiota ammattilaisena, mutta hän sai pysyvän aivovaurion vuonna 6. joulukuuta 1897 otellessaan Walter Crootia vastaan Lontoossa. Tämän jälkeen hän ei nyrkkeillyt. Kaiken kaikkiaan hänelle kirjattiin 70 voittoa ja 9 tasapeliä 81 ammattilaisottelusta. Vuonna 2000 Barry valittiin International Boxing Hall of Fameen.http://www.cyberboxingzone.com/boxing/barry-j.htm == Lähteet == ==Aiheesta muualla== * Luokka:Yhdysvaltalaiset nyrkkeilijät Luokka:Amerikanirlantilaiset Luokka:Vuonna 1870 syntyneet Luokka:Vuonna 1943 kuolleet
Pilkkaminivetti

Pilkkaminivetti (Pericrocotus flammeus) on Etelä- ja Kaakkois-Aasiassa sekä Kiinassa tavattava käpinkäisiin kuuluva varpuslintu. == Koko ja ulkonäkö == Kooltaan pilkkaminivetti on noin 21 cm. Aikuisen koiraan pää, kurkku, yläselkä ja pyrstö ovat mustat, lukuun ottamatta uloimpia pyrstösulkia, jotka ovat punaiset. Pitkähköt siivet ovat mustat ja niissä on kaksi punaista raitaa. Vatsan väri vaihtelee punaoranssista helakanpunaiseen. Naaras on vihertävän harmaa selästään. Otsa, vatsa ja kaksi siipijuovaa ovat väriltään keltaiset. Nuoret linnut muistuttavat väritykseltään naarasta. == Levinneisyys ja elinympäristö == Pilkkaminivettiä tavataan osassa Intian niemimaata, Malaijien saaristossa sekä Kiinan kaakkoisosissa. Pilkkaminivetit elävät avoimissa trooppisissa metsissä, mutta niitä voi tavata myös puistoissa ja puutarhoissa. == Lisääntyminen ja ravinto == Pilkkaminivetin pesintäkausi kestää huhtikuusta heinäkuuhun, tosin aika vaihtelee hieman alueittain. Pesän se rakentaa puuhun pienistä oksanpätkistä, jotka se kiinnittää toisiinsa hämähäkinseitin avulla. Naaraspilkkaminivetti munii kahdesta neljään vaaleanvihreää pilkullista munaa. Vain naaras hautoo munia, mutta poikasten ruokkimisesta vastaa myös koiras. Ravintonaan pilkkaminivetit käyttävät hyönteisiä ja hämähäkkejä. Laji pelottaa hyönteiset lehdiltä lentoon heiluttamalla voimakkaasti siipiään ja nappaa ne ilmasta. Laji voi myös etsiä ravintoa puiden lehvästön seasta. == Lähteet == Luokka:Käpinkäiset
Lapsuuden loppu

Lapsuuden loppu voi tarkoittaa seuraavia asioita: *The Reflecting Skin – lapsuuden loppu (The Reflecting Skin), Philip Ridleyn ohjaama brittiläis- kanadalainen elokuva vuodelta 1990 *Lapsuuden loppu (Liam), Stephen Frearsin ohjaama brittiläinen elokuva vuodelta 2000 *Lapsuuden loppu, Arthur C. Clarken romaani vuodelta 1953 ** Lapsuuden loppu, romaaniin perustuva mini-tvsarja vuodelta 2015 *”Lapsuuden loppu”, Hectorin musiikkikappale *Lapsuuden loppu, kappaleen mukaan nimetty Hectorin kokoelma-albumi
Sudanin jalkapallomaajoukkue

Sudanin jalkapallomaajoukkue edustaa Sudania jalkapallon miesten maajoukkuekilpailuissa. Sitä hallinnoi Sudanin jalkapalloliitto. Sudanin maajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnauksessa Sudan oli mukana Münchenissä 1972, jossa se hävisi Burmalle 0–2, Neuvostoliitolle 1–2 ja Meksikolle 0–1 jääden alkulohkossaan viimeiseksi.Football Men: Olympic Games 1972 in West Germany Sports123.com Sudan saavutti pronssia ensimmäisissä Afrikan mestaruuskilpailuissa, kotikisoissaan 1957. Turnaukseen osallistui vain kolme joukkuetta ja Sudan hävisi ainoassa ottelussaan Egyptille 1–2.African Nations Cup 1957 www.rsssf.com Egyptin kisoissa 1959 Sudan saavutti hopeaa. Tälläkin kertaa mukana oli vain kolme joukkuetta: Sudan voitti Etiopian 1–0, mutta hävisi Egyptille 1–2.African Nations Cup 1959 www.rsssf.com Ghanan kisoissa 1963 Sudan voitti alkulohkonsa selviytyen loppuotteluun, jonka se hävisi Ghanalle 0–3.African Nations Cup 1963 www.rsssf.com Kotikisoissaan 1970 Sudan voitti Afrikan mestaruuden. Sijoituttuaan alkulohkossaan toiseksi se voitti välieräottelussa Egyptin jatkoajan jälkeen 2–1 ja loppuottelussa Ghanan 1–0.African Nations Cup 1970 www.rsssf.com Pudottuaan vuosien 1972African Nations Cup 1972 www.rsssf.com ja 1976African Nations Cup 1976 www.rsssf.com kisoissa ensimmäisellä kierroksella Sudan ei esiintynyt Afrikan mestaruuskilpailujen lopputurnauksessa ennen kuin vasta Ghanan kisoissa 2008, joissa se jäi alkulohkossaan viimeiseksi.African Nations Cup 2008 - Final Tournament Details www.rsssf.com Päiväntasaajan Guinean ja Gabonin isännöimissä 2012 kisoissa Sudan eteni puolivälieräotteluun, jonka hävisi Sambialle 0–3. == Maailmanmestaruuskilpailut == *1930–1954 – Ei osallistunut *1958 – Vetäytyi karsintojen aikana *1962–1966 – Vetäytyi karsinnoista *1970–1974 – Ei selvinnyt karsinnoista *1978 – Vetäytyi karsinnoista *1982–1990 – Ei selvinnyt karsinnoista *1994 – Vetäytyi karsinnoista *1998–2010 - Ei selvinnyt karsinnoista ==Afrikan mestaruuskilpailut== *1957 – Kolmas *1959 – Toinen *1962 – Ei selvinnyt karsinnoista *1963 – Toinen *1965 – Ei selvinnyt karsinnoista *1968 – Ei selvinnyt karsinnoista *1970 – Mestari *1972 – 1. kierros *1974 – Ei selvinnyt karsinnoista *1976 – 1. kierros *1978 – Vetäytyi *1980 – Ei selvinnyt karsinnoista *1982 – Ei osallistunut *1984 – Ei selvinnyt karsinnoista *1986 – Vetäytyi *1988–1996 – Ei selvinnyt karsinnoista *1998 – Vetäytyi karsintojen aikana *2000 – Ei osallistunut *2002–2006 – Ei selvinnyt karsinnoista *2008 – 1. kierros *2010 – Ei selvinnyt karsinnoista *2012 – Puolivälierät *2013–2015 – Ei selvinnyt karsinnoista == Muita saavutuksia == ;CECAFA CupEast and Central African Championship (CECAFA) www.rsssf.com :Mestari 1980, 2006, 2007 :Toinen 1990, 1996 (b-joukkue) :Kolmas 1996, 2004 == Lähteet == Luokka:Sudanin jalkapallo Luokka:Jalkapallomaajoukkueet
Luokkakokous (kappale)

Luokkakokous on Maija Vilkkumaan kappale, joka julkaistiin 30. elokuuta 2008 toisena singlenä hänen viidenneltä studioalbumiltaan Superpallo. Se nousi Suomen virallisen radiosoittolistan sijalle 18. Kappaleen musiikkivideon on ohjannut Misko Iho. Siinä Vilkkumaan nähdään viettävän luokkakokousta. == Lähteet == == Aiheesta muualla == * Luokkakokous-musiikkivideo YouTubessa Luokka:Vuoden 2008 kappaleet Luokka:Maija Vilkkumaan kappaleet
Antonio Corazzi

Antonio Corazzi (16. joulukuuta 1792 – 26. huhtikuuta 1877) oli italialainen arkkitehti. Hän oli kotoisin Livornosta. Hän suunnitteli muun muassa Varsovan Teatr Wielkin (Suuri teatteri), joka on yhä kuuluisa teatteri-, ooppera- ja balettitarjonnastaan.Teatr Wielki == Lähteet == Corazzi, Antonio Corazzi, Antonio Corazzi, Antonio
Gregory A. Boyd

Gregory A. "Greg" Boyd (s. 1957) on yhdysvaltalainen pappi ja teologi. Hän oli ateisti, kunnes kääntyi kristinuskoon vuonna 1974. Hän on tullut tunnetuksi useista kristinuskoa käsittelevistä kirjoistaan, joiden joukossa ovat Jeesus median myllyssä ja Epäilijän kirjeet: isän ja pojan väittelyä uskosta. Lord or Legend?: Wrestling with the Jesus Dilemma on hänen ja Paul Rhodes Eddyn yhteistyön tulosta. Boyd valmistui Minnesotan yliopistosta 1979, Yalen Divinity Schoolista 1982 ja Princetonin teologisesta seminaarista 1988. Hänestä tuli Bethelin yliopiston teologian professori. Hän on myös Woodland Hills Churchin vanhempi pastori ja Christus Victor Ministries -järjestön perustaja. == Aiheesta muualla == * Viralliset sivut Luokka:Yhdysvaltalaiset teologit Luokka:Yhdysvaltalaiset papit Luokka:Yhdysvaltalaiset kirjailijat Luokka:Vuonna 1957 syntyneet Luokka:Elävät henkilöt
William Barrett

William Barrett voi tarkoittaa seuraavia henkilöitä: *William Barrett (1913–1992), yhdysvaltalainen filosofi ja kriitikko *William A. Barrett (1896–1976), yhdysvaltalainen poliitikko *William E. Barrett (s. 1929), yhdysvaltalainen poliitikko *William Edmund Barrett (1900–1986), yhdysvaltalainen kirjailija *William Emerson Barrett (1858–1906), yhdysvaltalainen poliitikko *William Fletcher Barrett (1844–1925), englantilainen fyysikko *William Hale Barrett (1866–1941), yhdysvaltalainen tuomari *William N. Barrett (1855–1916), yhdysvaltalainen poliitikko.
Walmor Oliveira de Azevedo

Walmor Oliveira de Azevedo (s. 26. huhtikuuta 1954) on katolisen kirkon brasilialainen pappi ja Belo Horizonten arkkipiispa. Hän syntyi Bahiassa ja opiskeli kotimaassaan sekä Roomassa.Arquidiocese de Belo Horizonte Hän sai vihkimyksensä papiksi 9. syyskuuta 1977 ja piispaksi 10. toukokuuta 1998. Hänestä tuli vuonna 1998 Caliabrian titulaaripiispa ja São Salvador da Bahian apulaispiispa. Belo Horizonten arkkipiispaksi Minas Geraisissa hän nousi vuonna 2004. == Lähteet == == Aiheesta muualla == * Catholic-hierarchy.org: Archbishop Walmor Oliveira de Azevedo Oliveira de Azevedo, Walmor Oliveira de Azevedo, Walmor Oliveira de Azevedo, Walmor Oliveira de Azevedo, Walmor
Svenska Basketligan -kausi 2008–2009

Svenska Basketligan 2008–2009 oli 17:s kausi kun sarjaa pelattiin nykyisellä nimellään. Viime kauden mestarina kauteen lähti Solna Vikings, jonka riveissä pelaa Juha Sten. Toinen suomalainen sarjassa oli Aki Ulander, joka edusti Sundsvall Dragonsia. Sarjassa oli myös kaksi suomalaista valmentajaa: Pekka Salminen (Solna Vikings) ja kesken kauden Borås Basketiin siirtynyt Lars Ekström. Sarjan voitti Ulanderin edustama Sundsvall Dragons. == Sarjataulukko == Pudotuspeleihin Karsintaan # O V H P+ P- P 1 Norrköping Dolphins 30 24 6 2582 2373 48 2 Solna Vikings 30 22 8 2434 2132 44 3 Uppsala Basket 30 20 10 2441 2267 40 4 Södertälje Kings 30 17 13 2467 2400 34 5 Sundsvall Dragons 30 16 14 2380 2253 32 6 Plannja Basket 30 16 14 2503 2495 32 7 08 Stockholm Human Rights 30 15 15 2502 2495 30 8 Jämtland Basket 30 13 17 2218 2383 26 9 Helsingborg Basket 30 9 21 2201 2427 18 10 Borås Basket 30 8 22 2361 2492 16 11 Gothia Basket 30 5 25 2282 2654 10 == Pudotuspelit == === Ottelukaavio === ==Henkilökohtaiset tilastot== Runkosarjan parhaat pelaajat tilastollisesti. ===Pisteet=== Sij. Nimi Joukkue Ottelut Pisteet /peli 1\. Andrew Mitchell Jämtland Basket 29 600 20.7 2\. Corey Smith Södertälje Kings 3 62 20.7 3\. Tyrone Levett Jämtland Basket 26 531 20.4 4\. Alex Wesby Sundsvall Dragons 23 434 18.9 5\. Dennis Springs Borås Basket 25 464 18.6 ===Levypallot=== Sij. Nimi Joukkue Ottelut Lev. /peli 1\. Ryan McDade Borås Basket 30 400 13.3 2\. Mark McCarroll Plannja Basket 12 113 9.4 3\. Oladapo Ayuba Norrköping Dolphins 3 27 9.0 4\. Johan Åkesson Helsingborg Basket 26 232 8.9 5\. Joseph Taylor Solna Vikings 23 201 8.7 ===Syötöt=== Sij. Nimi Joukkue Ottelut Syötöt /peli 1\. Håkan Larsson Plannja Basket 30 230 7.7 2\. Jerel Blassingame 08 Stockholm Human Rights 19 130 6.8 3\. Michael Bree Gothia Basket 10 59 5.9 4\. Aaron Cook Gothia Basket 18 89 4.9 5\. Kenneth Grant Norrköping Dolphins 30 144 4.8 ==Palkinnot== ===Vuoden hyökkääjä=== Lesli Myrthil, (Solna Vikings) ===Vuoden takamies=== Thomas Jackson (Uppsala Basket) ===Vuoden sentteri=== Johan Åkesson (Helsingborg Basket) ===Vuoden puolustuspelaaja=== Juha Sten, (Solna Vikings) ===Vuoden valmentaja=== Pekka Salminen, (Solna Vikings) ===Vuoden organisoija=== Uppsala Basket Luokka:Ruotsin koripallosarjat Luokka:Koripallosarjojen kausi 2008–2009/2009